b'\n_START_ARTICLE_\n0\n_START_SECTION_\nZgodovina\n_START_PARAGRAPH_\nMaji so \xc5\xbee pred 2000 leti poznali znak za ni\xc4\x8d, Babilonci pa so zanj uporabljali prazen prostor. Med rimskimi \xc5\xa1tevili ne najdemo ni\xc4\x8dle. Dana\xc5\xa1nji znak in uvedbo ni\xc4\x8dle kot \xc5\xa1tevila pripisujejo indijskim matematikom.\n_START_SECTION_\n\xc5\xa0tejemo od 0 ali 1\n_START_PARAGRAPH_\nLjudje obi\xc4\x8dajno \xc5\xa1tejemo 1,2,3, ..., v programiranju pa praviloma zanke pri\xc4\x8denjamo z 0 in \xc5\xa1tejemo do n-1 namesto od 1 do n, kar olaj\xc5\xa1uje dostop do elementov tabele.\n_START_SECTION_\nRazlika med 0 in O\n_START_PARAGRAPH_\nZnaka za 0 (\xc5\xa1tevilo) in O (\xc4\x8drko) sta zelo podobna, pravzaprav starej\xc5\xa1i pisalni stroji sploh niso imeli ni\xc4\x8dle ne enice: uporabljala se je \xc4\x8drka 0 in mali L, tako da je bilo v\xc4\x8dasih \xc5\xa1tevilo tiso\xc4\x8d takole: l.ooo. Z uvedbo programiranja, ki je zahtevalo natan\xc4\x8dno lo\xc4\x8devanje 0 in O, se je uveljavila pre\xc4\x8drtana ni\xc4\x8dla , ki pa je povzro\xc4\x8dala te\xc5\xbeave Dancem in Norve\xc5\xbeanom, ker uporabljajo podobno \xc4\x8drko \xc3\x98._NEWLINE_Tudi dana\xc5\xa1nje (nove) avtomobilske registrske tablice imajo \xc5\xa1tevko 0 razli\xc4\x8dno od \xc4\x8drke O in sicer je ni\xc4\x8dla zgoraj desno prerezana.'